*Байсеитова А.Т.*

Қазақстан Республикасы ІІМ М. Есболатов атындағы Алматы академиясы жоғары оқу орнынан кейінгі білім беру факультетінің бастығы, з.ғ.д., қауымдастырылған профессоры (доцент),

полиция полковнигі

Адамның ағзалары мен тіндерін заңсыз алу қылмыстарын алдын алу шараларының ерекшеліктері

\*

Features of measures to prevent crimes of illegal harvesting of human organs and tissues

Қазіргі кезде тәжірибеде қылмыстардың алдын алудың жалпы, арнайы және дербес түрлері кеңінен тараған. Жалпы алдын алу адамның өмір сүруінің барлық саласын қамтиды, сол себепті «алдын алудың жалпы объектісі» болып әртүрлі деңгейдегі криминогенді құбылыстар танылады. Жалпы алдын алу қоғамның барлық мүшелерінің құқыққа сай мінезқұлқын қалыптастыруға бағытталған [1, 219 б.]. Сондықтан да, жалпы алдын алу шараларының жүйесіне әлеуметтік-экономикалық, құқықтық, әлеуметтік-мәдени, техникалық және басқа да шаралар жатады. Жалпы алдын алу жүйесіндегі маңызды орын құқықтық шараларға тиесілі. Оларға жататындар: құқықтық тәрбие беру, құқықтық білімді насихаттау т.б. Жаңа қылмыстық заңның, денсаулық сақтау саласындағы заңдардың, неке және отбасы туралы заңдардың қабылдануына байланысты олардың маңызы арта түседі. Дербес алдын алу [2, 83-85 бб.] нақты тұлғаға қатысты иландыру және мәжбүрлеу шараларын, сондай-ақ қоғамға қарсы жағымсыз құбылыстарға әсер ету шараларын қосады.

Жалпы алғанда алдын алудың негізгі белгілері бойынша былайша топтастырамыз:

- шаралардың мазмұнына және сипатына байланысты;

- оны жүзеге асыру уақытына байланысты;

- алдын алу субъектісі бойынша;

- алдын алу объектісінің шеңбері бойынша [1, 229 б.].

Жалпы және арнайы алдын алу шараларын тәжірибелік жүзеге асыру әртүрлі жолдармен жүзеге асырылады. Жалпы ескерту мемлекеттің әлеуметтік-экономикалық және мәдени құрылысын жоспарлауды, басқаруды, болжауды және ұйымдастырудан тұрады. Аталынғандардың субъектілері болып әртүрлі мемлекеттік органдар, қоғамдық ұйымдар, партиялар және т.б. танылады.

Кең тұрғыдан арнайы ескерту қылмыстарды жасауға әсер ететін себептер мен жағдайларды жоюға әлде бейтараптаныруға бағытталған жоспарлау, басқару, болжау және әзірлеу жолымен жүзеге асырылады.

Оларға мынадай шаралар жатады, ішкілікпен, нашақорлықпен күресу; жұмыссыздықты және әлеуметтік паразиттікті біртіндеп жою; қолайсыз және толық емес отбасыларға әлеуметтік-құқықтық көмек көрсету; жалпы тәрбиелік жұмыс және халықтың арасында құқықтық білімді насихаттау. Бұл қызметтердің субъектілері болып прокуратура органдары, ішкі істер органдары, министрліктер мен ведомстволар, әртүрлі инспекциялар, соттар, қоғамдық ұйымдар танылады.

Тар мағынада, арнайы алдын алу шаралары нақты қылмыстық әрекеттердің себептері мен жағдайларын жоюға бағытталған. Осы қызметтің субъектілері болып прокуратура, соттар, ішкі істер органдары танылады [3, 157-158 бб.]. Медицина саласында, нақтырақ айтқанда трансплантология саласындағы қылмыстылықтың белгілі бір криминологиялық ерекшеліктері болады.

Біздің көзқарасымызша, денсаулық сақтауды дамытудың қазіргі тұжырымдамасына қатысты медиктердің берген сыны әділетті: «Азаматтардың денсаулығын қорғау бойынша заң шығарушылық реформасының тұжырым-дамасын әзірлеу барысында мемлекеттік және үкіметтік емес ұйымдардың, парламентарилердің, заңгерлердің, экономис-тердің, денсаулық сақтауды ұйымдастырушылардың әрекеттерін үйлестіру бойынша дайындық жұмыстарын жүргізу қажет [4].

Әлеуметтік медициналық сақтандыруды енгізу тұжырымдамасының жобасын әзірлеуге әлеуметтік медициналық сақтандыру жүйесінде жұмыс тәжірибесі бар отандық сарапшылар, халықаралық кеңесшілер, сонымен қатар Бірлескен экономикалық зерттеулер бағдарламасы шеңберінде Бүкіл дүниежүзілік банктің кеңесшілері тартылған.

Әр елде денсаулық сақтау саласын нормативтік реттеу өзіндік ерекшеліктермен сипатталады. Бірақ барлығына ортақ жалпы мәселе сапаны жақсарту қағидасы, әкімшілік процедураларды жеңілдету, бюрократияны азайту, медициналық көмек ұсынудың сапасының жаңа критерилерін әзірлеу және пациенттермен кері байланыстың болуы танылады [5].

Медицина қызметкерлерінің арасындағы құқық бұзушылықтың алдын алудың шетелдік тәжірибесі, нақтырақ айтқанда, АҚШ пен Ұлыбританияның салмақты тәжірибесін талдауға арналған. Бұл елдерде превентивті қызметке қатысты теориялық талпыныс әртүрлі топтастырылады. Бұл мемлекеттерде құқық бұзушылықтың себептеріне қатысты көптеген теориялардың болуына байланысты, медицина қызметкерлерінің кері мінез-құлқына қатысты бірыңғай теория жоқтың қасы [6, 192 б.]. Ұлыбританияда және АҚШ-та құқық бұзушылықтың алдын алу үш негізгі нысандарда жүзеге асырылады: жағдайға байланысты, әлеуметтік превенция және қоғамдық пікір арқылы. Бұл елдерде медицина қызметкерлерінің арасында құқық бұзушылықтың алдын алуды жүзеге асыруда құрылымдық, психологиялық және ситуациялық талпныстарды бөліп көрсетуге болады. Сонымен, жалпы алдын алу шараларына (құрылымдық талпыныс) бағытталған тұжырымдардың арасындағы айырмашылықтар және арнайы алдын алу (психологиялық және ситуациялық талпыныстар) шаралардың қажеттілігімен негізделетін теориялармен де байланысты. Бұл жерде ерекше назар ретінде британдық және американдық ғалымдар арнайы алдын алу шараларына көңіл бөледі, олар үш деңгейде жүзеге асырылады: алдын алудың бірінші деңгейі сыртқы ортаның жағымсыз факторларын жоюға бағытталады; екінші деңгейдегі алдын алу әлеуетті құқық бұзушыларды криминалдануын ескерту мақсатында және тұрақсыз тұлғаларға, соның ішінде медицина қызметкерлеріне де ықпал етумен байланысты; алдын алудың үшінші деңгейі құқық бұзушылықты жасаған тұлғалардың қайталап қылмыс жасамуынан сақтандыруға бағытталған. Медицина қызмет-керлерінің арасында бірінші, екінші, үшінші алдын алуды жүзеге асырудың ерекшеліктері анықталған және әр деңгейде қолданылатын шаралар қарастырылған [7, 124 б.].

Әдебиеттерде дұрыс атап көрсетілгендей, «қоғамның экономикалық, техникалық, мәдени деңгейі неғұрлым жоғары болған сайын», эконмикалық дағдарыс, әлеуметтік және саяси тұрақсыздық жағдайында қалған қоғамға қарағанда мұндай қоғамда қылмыстылық төмен болады» [8, 31 б.].

Кез келген қылмыстардың алдын алуда үлкен орынды қоғамның барлық мүшелерін 8 жалпы және арнайы мәдениетін арттыру, денсаулық сақтау ұйымдарының емдеу мекемелерінде хирургиялық, айықтыру, травматологиялық, ортопедиялық бөлімдерінде ем алғысы келетін адамдардың кәсіби біліктілігін көтеру [9, 57 б.].

Толықтай алғанда, қылмысытылықпен күресудің стратегиясының негізгі ережелері келесіде:

- қылмыстылықпен күресу кешенді міндет ретінде қарастырылуы шарт. Ол бір мезетте барлық мүмкіндікті деңгейде жүргізілуі қажет;

- елдің, аймақтың, қаланың (ауылдың) деңгейінде, трансұлттық деңгейде, микроаяда, индивид деңгейінде;

- қылмыстылықпен күресу жүйелі, жоспарлы сипатты иеленуі қажет;

- оның түпкілікті мақсаты толықтай жою емес, бұл күрестің негізгі мақсаты қылмыстылықтың жағдайына, құрылымына және динамикасына бақылау жасау, оның барлық көрсеткіштеріне қатысты мәліметтерді бақылау.

Қылмыстылықпен күресу қатаң заң шеңберінде жүзеге асырылуы қажет [10, с. 85].

Қылмыстылықпен күресудің басты және жалпы бағыттары болып келесілер танылады:

Бірінші (негізгі) – адамның қажеттіліктері мен мүдде-леріне бағытталып ойластырылған әлеуметтік-экономикалық саясат. XXI ғасырда бұл экономикалық және әлеуметтік дағдарыстарды еңсеру, халықтың бай мен кедей таптарының арасындағы алшақтықты азайту, адамдардың ертеңгі күнге деген сенімін арттыру, тұрмыстағы, өндірістегі және саяси жүйелегі даулы жағдайларды төмендету.

Екінші бағыт – қазіргі деңгейде қылмыстардың алдын алу (ескерту) жүйесін құру және дамыту. Өкінішке қарай, қылмыстардан сақтандырудың бұрынғы жүйесі таратылды. Қылмыстардан сақтандыруда халықтың белсенді қатысуынсыз қылмыстылықпен күресуді ойлаудың өзі қиын.

Үшінші бағыт – ұтымды қылмыстық саясат.

Төртінші бағыт – қазіргі кезде бұрынғы КСРО мемлекеттерінде жүріп жатқан пенитенциарлық жүйені түбегейлі өзгерту.

Бесінші бағыт – қылмыстылықпен күресу саласындағы ғылыми ұсыныстарды кеңінен және кезең кезеңімен пайдалану. Криминологиялық ұсыныстар аймақтық деңгейде (аудан, қала, облыс) деңгейде қылмыстарды жасауға әсер ететін себептер мен жағдайларды жою тәжірибесін қалпына келтіруге әкелуі тиіс. Ғылымға сүйену – қылмыстылықпен күресу тәжірибесін жетілдірудің неғұрлым ұтымды жолы.

Алтыншы бағыт – құқық қорғау органдарының қызмектерлерінің кадрларын дайындау, іріктеу және жетілдіру. Ғалымдардың жұмысы мамандардың білім деңгейін арттыруға бағытталған – маңызды және өзекті міндет.

Жетінші бағыт – бұл азаматтарды және лауазымды тұлғаларды құқықтық тәрбиелеу. Халықтың әртүрлі санаттағы азаматтарын құқықтық тәрбиелеудің біртұтастық тәжірибесі құру жылдамырақ жүзеге асырылуы қажет. Азаматтардың мінез-құлқына құқықтың әсер етуінің тиімділігін арттыру процессінің негізгі міндеті болып құқықтық ақпаратты тиімді ету.

Біріншіден, алдын алу – құқықтық тәртіпті қолдаудың ең ізгі құралы, қорғалатын құндылықтар құқығын қамтамасыз ету қажет.

Екіншіден, басқа шараларға қарағанда «қылмыстылықты ығыстыратын» неғұрлым кең мүмкіндік беретін қылмыстылықпен күресудің неғұрлым тиімді құралы.

Үшіншіден, алдын алу қылмыстық юстиция органдарының шектеулі қызметі болып танылмайды. Тек заңшығарушы, атқарушы биліктің, құқық қорғау органдарының, басқа да мемлекеттік органдардың, қоғамның барлық өкілдерінің талқылауының және бірлескен күш жігері арқылы бұл мәселені шешуге болады.

Төртіншіден, криминология әлеуметтік ғылым ретінде осы кезеңде қалыптасты, ол шара қолданатын органдарға қылмыстардың және басқа да құқықбұзушылықтардың алдын алу мақсатында шараларды қолдануды ұсынады.

Бесіншіден, ұлттың қалыпты, позитивті әлеуметтік генофондын сақтау мақсатында 9 объективті түрде алдыңғы қатарға жазалау шаралары емес, алдын алу әсер ету шараларын қояды.

Сонымен қылмыстардан сақтандыру қазіргі қылмыстық саясаттың басты бағыты болып танылады, ол басқаша сапада идеологиялық, құқықтық, саяси-құрылымдық, ақпараттық, кадрлық және ғылыми қамтамасыз етуді талап етеді [11, 143 б.]. Алдын алу шаралары жүйесіндегі ерекше орынды жасалынған әрекет үшін жазаны қолдану ерекше орынды иеленеді. Жаза мемлекеттік мәжбүрлеу шарасы ретінде қылмыстық саясатты жүзеге асыруда қылмыстылықпен күресу ісінде елеулі рөлді иеленеді.

Әдебиеттер тізімі

1. Каиржанов Е.И. Криминология (общая часть). – Алматы: Өркениет, 2000. – 288 с.

2. Филимонов О.В. Индивидуальная профилактика преступлений. – Томск: ТГУ, 1986. – С. 345.

3. Современные тенденции развития социалистического уголовного права. – М.: Наука, 1983. – С. 350.

4. Шарманов Т.Ж. Долгое восхождение к праву на здоровье. – Алматы: Атамұра, 1998. – 232 с.

5. [Электрондық ресурс]. – URL: <http://www.mzsr.gov.kz/node/320599>.

6. Preventing Mental Disorders, Rockville, MD: U.S. Department of Health and Human Services, New-York-1987. - 367 P.

7. Gordon R., ‘An operational classification of disease prevention’. - London, 1987. - 383 P.

8. Корзун И.В. Преступность среди женщин в Казахстане. – Алматы, 1998. – С. 31.

9. Чуфаровский Ю.В. Криминология: Учебное пособие. – М.: Профобразование, 2002. – С. 232.

10. Кудрявцев В.Н. Популярная криминология. – М.: Спарк, 1998. – С. 130.

11. Босхолов С.С. Основы уголовной политики. – М.: Юринфор, 1999. – 293 с.